Diari Oficial de la Generalitat Valenciana


Sumari del DOGV 5575, del 10-08-2007 (2007/10864)

RESOLUCIÓ de 2 d'agost de 2007, del secretari autonòmic d'Ocupació i director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les accions de formació professional semipresencial.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5575

Data del DOGV
:   10-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10620


Data del document
:   02-08-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * suport econòmic
    * formació professional
    * ensenyament a distància
    * ajuda a l'ocupació
    * aturat
    * ajuda pública

RESOLUCIÓ de 2 d'agost de 2007, del secretari autonòmic d'Ocupació i director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les accions de formació professional semipresencial. [2007/10329]  
Vist que amb data 17 de gener de 2007 (DOCV núm. 5.430) va ser publicada l'Ordre de 26 de desembre de 2006 de la conselleria d'Economia, Hisenda i Ocupació per la qual regula el desenvolupament d'accions de formació professional semipresencial.  
Vist que amb data 26 de febrer de 2007 (DOCV núm. 5.458) es va publicar la Resolució de 21 de febrer de 2007 de la directora general del SERVEF que determina la línia pressupostària i els crèdits que han de finançar les accions de formació professional semipresencial.  
Vist que per la Resolució de 30 de maig de 2007 de la directora general del SERVEF s'autoritza una transferència de crèdit per un import de 380.000 euros a la línia T4166000.  
Vistos els antecedents exposats i en virtut de la disposició addicional primera de l'Ordre de 26 de desembre de 2006, per la qual es regula el desenvolupament d'accions de formació professional semipresencial, resolc:   
Incrementar la dotació pressupostària assignada en la Resolució de 21 de febrer de 2007 per a finançar les accions de formació professional semipresencial previstes en l'Ordre de 26 de desembre de 2006 fins una quantia màxima d'1.225.000 euros (un milió dos-cents vint-i-cinc mil euros), la qual cosa suposa un increment de 380.000 euros (tres-cents huitanta mil euros) sobre la dotació anterior, tot a càrrec de la línia de subvenció T4166000 denominada Programa Valencià de Formació Professional Ocupacional (PI0), del subprograma pressupostari 322.52 «Formació Professional Ocupacional i Contínua».  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podran interposar un recurs contenciós administratiu davant d'idèntic òrgan jurisdiccional, de conformitat amb el que estableixen els articles 10, 44 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat  
València, 2 d'agost de 2007.- El secretari autonòmic d'Ocupació i director general del SERVEF: Luis Lobón Martín.